Bethlehem vier Museumdag | Netwerk24
Bethlehem vier Museumdag
Die Bethlehem-museum vier ook Internasionale Museumdag op Saterdag 18 Mei.
Op dié dag beplan deelnemende museums aktiwiteite om klem op die belangrikheid van museums te plaas.
Die doel van die dag is om bewustheid te skep dat museums ’n belangrike middel is om items van artistiese, kulturele of wetenskaplike belang te versamel, bewaar, interpreteer en uit te stal, tot die voordeel en onderrig van die publiek. Museums se belangrikste funksie is om kennis te bewaar.
Die Vriende van die Bethlehem-Museum en die Museumtrust nooi graag almal om die museum op die dag te besoek.
Die vieringe vind van 09:00 tot 17:00 plaas en toegang is gratis. Daar sal koffie, tee, koekies, lekkergoed en koeldrank, asook sop en pannekoek, te koop aangebied word in die Stasiekafee.
Die terrein is beskikbaar vir piekniek en vleisbraai.
Die miniatuur-treintjie sal loop teen ’n spesiaal verlaagde tarief.
Skakel 082-293-0680 met enige navrae.